הווארד הברווז

| --- | --- |

הווארד הברווז, כפי שהופיע על עטיפת החוברת Marvel Zombies 5 #3 מיולי 2010. אמנות מאת לאונרד קירק, מורי הולוול ולורה מרטין
 סוג:  גיבור-על
 הוצאה לאור:  מארוול קומיקס
 הופעה ראשונה:  Fear #19 (דצמבר 1973)
 יוצרים:  סטיב גרבר ואל מאייריק
 גילום הדמות:  Ed Gale, ג'ורדן פרנטיס, Peter Baird, Timothy M. Rose, קווין מייקל ריצ'רדסון, Chip Zien, סת' גרין 
 דיבוב:  צ'יפ זאיין ("הווארד הברווז"), סת' גרין ("שומרי הגלקסיה", "שומרי הגלקסיה: חלק 2"), קווין מייקל ריצ'רדסון ("אולטימייט ספידרמן: סדרת האנימציה")
 מידע
 שם אמיתי:  הווארד דאקסון
 כינויים:  דאקמן, הווארד האנושי, הווארד העכברוש, איירון דאק, פונדהופר, שאנג-אופ, ברווז-בלש זול, דאקבוי, איש הברווז של קליבלנד, מאלארד הלילה האפל, בנו של השטן, לאונרד הברווז
 סטטוס:  פעיל
 מקצוע:  בלש
 כוחות:  מיומנות בקוואק-פו, מניפולציית קסם מינימלית
 חבר בקבוצה:  סוכנות החקירות הווארד ה. ברווז, A.R.M.O.R (תריסר הברווזים)
 חבר לשעבר בקבוצה:  דפנדרס, ארבעת המפחידים (Fearsome Four), דיידרימרז, קרקס הפשע, מפלגת כל-הלילה, S.O.O.F.I שותף ובעל ברית של הענקית הירוקה, דאקים המכשף, קורק הברברי, ג'ניפר קייל, ספיידרמן ויצור-אדם
 סגנון לחימה:  קוואק-פו
 דמויות קשורות
 משפחה:  רונלד והנרייטה (הורים) תרזה (אחות) אורוויל (אח) אלקסיס ולינדה (שיבוטים, "בנות") בוורלי שוויצלר (גרושה)
 
הווארד הברווז (באנגלית: Howard the Duck) הוא דמות בדיונית של גיבור-על חייזרי המופיע בחוברות הקומיקס ביקום מארוול קומיקס. הדמות הופיעה לראשונה בחוברת Fear #19 מדצמבר 1973 ונוצר בידי הכותב סטיב גרבר והמאייר ואל מאייריק.
כשמו, הווארד הוא ברווז מיקום חלופי בשם "עולם הברווזים", הידוע גם כארץ-791021. הוא זומן לארץ-616 בידי השד ת'וג, ונפגש בין היתר עם יצור-אדם וג'ניפר קייל. הוא השתקע בקליבלנד והחל להגן על העיר מפני פושעים ונבלי-על, פגש את ספיידרמן, למד אמנות לחימה בשם "קוואק-פו" ונעשה למתאבק. מארוול החלה לפרסם כותר סולו להווארד, אשר היה ברובו סאטירי והומוריסטי. הווארד חלק דירה ונעשה חבר וידיד קרוב של בת-האנוש בוורלי סוויצלר, הועמד לנשיאות ארצות הברית, זכה לכוחותיו של הלסטורם זמנית, נלחם לראשונה בדוקטור בונג ואולץ להתחתן עם בוורלי. הוא נלחם בקרקס הפשע בהנהגת רינגמאסטר, התגרש מבוורלי, ונלחם בדוקטור בונג בחליפת "איירון דאק" המשוכללת.
הווארד נלחם בדרקולה, ופגש בין היתר את הענקית הירוקה, סקרלט ספיידר, הדינוזאור השטני ומון-בוי, גוסט ריידר וקבוצת Generation X. לאחר כמה הרפתקאות וביהן פגישה עם נאמור, הוא עבר ניסוי שינוי-צורה בידי בונג. הווארד הפך בטעות לעכבר, ובונג בצורתו האזרחית טען שבניינו הותקף בידי "אוסמה הברווז". הרצה זו ביצעה פארודיות על דמויות חותם "ורטיגו קומיקס" של DC קומיקס, ביניהן ג'ון קונסטנטין וספיידר ג'רוזלם, אך גם על ויצ'בלייד ועל אישים כאופרה וינפרי ופיל מק'גרו. הווארד עלה לגן עדן ונפגש עם האל, ולבסוף חזר לצורתו כברווז.
הווארד ניסה להירשם לחוק רישום העל-אנושיים במלחמת האזרחים ביקום מארוול, אך נדחה היות שאינו אדם. הוא נראה לוחם בכוחות גזע הסקרול באירועי "פלישה סודית", וגויס בידי סוכנות A.R.M.O.R. הוא ואיש המכונה נסעו ברחבי המולטי-יקום בציד זומבים, והוא הרכיב באירועי "הפחד עצמו" צוות מיוחד נגד יצור-אדם. הוא ודאם דאם דוגאן החלו להנהיג צוות מיוחד, "תריסר הברווזים", שמטרתו להילחם בזומבים מרחבי המולטי-יקום. הוא הופיע בחוברות "דופ", ובמהלך אירועי "החטא הקדמון", גילה שיש לו הפוטנציאל להיות הישות האינטליגנטית ביותר בעולם הברווזים. בשנת 2015 כיכב הווארד הברווז בהרצת חוברות חמישית, בכתיבתו של צ'יפ זדארסקי ובאיורו של ג'ו קינונז, בה הוא מתפקד כחוקר פרטי.
את דמותו בסרט הלייב אקשן "הווארד הברווז" מ-1986 דיבב השחקן צ'יפ זאיין. את דמותו בסרטי הלייב אקשן "שומרי הגלקסיה" ו"שומרי הגלקסיה: חלק 2" ובסדרת האנימציה "מה אם...?" דיבב השחקן-קומיקאי סת' גרין. הדמות הופיעה בהופעת קמע ללא קול בסרט "הנוקמים: סוף המשחק".